ai4bharat/Pralekha huggingface dataset:
মহাকাশদপ্তর
দেশে কোভিড পরিকাঠামো সম্প্রসারণে মহাকাশ দপ্তরের একাধিক উদ্যোগের কথা জানালেন কেন্দ্রীয় মন্ত্রী ডঃ জিতেন্দ্র সিং তামিলনাড়ু ও কেরালাকে নিরন্তর তরল অক্সিজেন সরবরাহ করা হচ্ছে
নতুন দিল্লি, ৬ মে, ২০২১
কেন্দ্রীয় মহাকাশ দপ্তরের প্রতিমন্ত্রী ডঃ জিতেন্দ্র সিং আজ বলেছেন, তামিলনাড়ু, কেরালা, অন্ধ্রপ্রদেশ ও চণ্ডীগড়ে তরল অক্সিজেন সরবরাহে উদ্যোগী হয়েছে মহাকাশ দপ্তর, যাতে কোভিড সংক্রান্ত বিভিন্ন বিষয়ে এই রাজ্য ও কেন্দ্রশাসিত অঞ্চলগুলিকে সহায়তা করা যায়। অনলাইন পর্যালোচনা বৈঠকে ভারতীয় মহাকাশ গবেষণা সংস্থার  চেয়ারম্যান ডঃ কে সিবান জানিয়েছেন, তামিলনাড়ু ও কেরালাকে দৈনিক ৯.৫ টন করে অক্সিজেন সরবরাহ করা হচ্ছে। এর পাশাপাশি অন্ধ্রপ্রদেশ ও চণ্ডীগড়ে অক্সিজেন উৎপাদন ক্ষমতা বাড়ানো হয়েছে। তিনি আরও জানান, ৮৭ টন তরল অক্সিজেন উৎপাদন করা হয়েছে এবং এই অক্সিজেন ইসরোর প্রোপালসন কমপ্লেক্স থেকে সরবরাহ করা হয়েছে। এমনকি তামিলনাড়ু ও কেরালাকে পূর্ব পরিকল্পনা অনুযায়ী দিবা-রাত্রী কাজ অব্যাহত রাখার জন্য আইপিআরসি দেওয়া হচ্ছে। অন্ধ্রপ্রদেশে তরল অক্সিজেনের যোগান বাড়াতে ১২ মেট্রিক টন তরল অক্সিজেন পাঠানো হয়েছে। তিনি আরও জানান, মহাকাশ দপ্তর অন্ধ্রপ্রদেশ ও কেরালায় স্থানীয় মানুষের জন্য অক্সিজেন সিলিন্ডার সরবরাহ করছে। এছাড়াও আধুনিক চিকিৎসা সরঞ্জাম যেমন- ভেন্টিলেটর, ভিএইউ প্রভৃতির উৎপাদন বাড়াতে শিল্প সংস্থাগুলির সঙ্গে যোগাযোগ রাখা হচ্ছে।
এই পর্যালোচনা বৈঠকে ডঃ জিতেন্দ্র সিং-কে জানানো হয়েছে যে, আমেদাবাদে স্পেস অ্যাপ্লিকেশন সেন্টার সাফল্যের সঙ্গে ১ লক্ষ ৬৫ হাজার লিটার ধারণ ক্ষমতাসম্পন্ন দুটি তরল নাইট্রোজেন ট্যাঙ্ককে তরল অক্সিজেন ট্যাঙ্কে রূপান্তরিত করেছে। আমেদাবাদ ও নিকটবর্তী হাসপাতালগুলিতে তরল অক্সিজেন সরবরাহ এবং অক্সিজেন মজুত করে রাখার জন্যই এই উদ্যোগ। আমেদাবাদের বিভিন্ন হাসপাতালে ফেস শিল্ড এবং পিপিই কিট সরবরাহ করা হচ্ছে। মন্ত্রী আরও জানান, দুঃস্থ রোগীদের স্বার্থে চিকিৎসা কেন্দ্রগুলির জন্য অক্সিজেন কনসেনটেটর কেনা হচ্ছে। এছাড়াও নতুন অক্সিজেন কনসেনটেটর তৈরির প্রক্রিয়া চলছে।
মহাকাশ দপ্তরের উচ্চপদস্থ আধিকারিকরা ডঃ জিতেন্দ্র সিং-কে জানিয়েছেন যে, চলতি বছরের ডিসেম্বর নাগাদ মনুষ্যবিহীন গগণযান মিশন সহ পূর্ব নির্ধারিত ১০টি উপগ্রহ উৎক্ষেপণের কাজকর্ম অব্যাহত রয়েছে। এই প্রেক্ষিতে মন্ত্রী সন্তোষপ্রকাশ করে বলেছেন, মহামারীর বিরূপ প্রভাব সত্বেও উৎক্ষেপণ মূলক কাজকর্ম অব্যাহত থেকেছে।
ইতিমধ্যেই মহাকাশ দপ্তরের পক্ষ থেকে ব্যাঙ্গালুরু, শিলং এবং শ্রীহরিকোটায় যে কোভিড কেয়ার সেন্টারগুলি গড়ে তোলা হয়েছে, এরকম আরও সেন্টার গড়ে তোলার সম্ভাবনা খতিয়ে দেখার জন্য দপ্তরকে নির্দেশ দিয়েছেন ডঃ সিং। কোভিড আতঙ্ক নিরসনে মহাকাশ দপ্তরের বিভিন্ন প্রয়াসে সন্তোষপ্রকাশ করে মন্ত্রী বায়োবাবল বা জৈব সুরক্ষা বলয় গড়ে তোলা এবং দপ্তরের প্রায় ৩০ শতাংশ কর্মীর টিকাকরণের উদ্যোগের প্রশংসা করেন।
SDG/BD/AS
(Visitor Counter : 148
নারীওশিশুবিকাশমন্ত্রক
মহিলা ও শিশু বিকাশ মন্ত্রক, একমাসের মধ্যে সমস্ত শিশু সহায়ককেন্দ্র/সেবাকেন্দ্রকে দত্তক প্রদান এজেন্সির সঙ্গে যুক্ত করার নির্দেশ দিয়েছে
নয়াদিল্লি, ২৫ জুলাই, ২০১৮
জুভেনাইল জাস্টিশ আইন, ২০১৫-র ধারাগুলি না মেনে কিছু সংগঠন যেভাবে বেআইনিভাবে শিশু দত্তক দেওয়ার কাজ চালাচ্ছে, গণমাধ্যমে সে বিষয়ে প্রকাশিত সংবাদের জেরে উদ্বেগ ছড়াচ্ছে। এই কাজ শিশু পাচারের মতো অপরাধের সমতুল। তাই এই উদ্বেগ নিরসনে মহিলা ও শিশু বিকাশ মন্ত্রক সমস্ত রাজ্য সরকার/কেন্দ্রশাসিত অঞ্চলকে নথীভুক্ত সব শিশু সেবা সংগঠন যাতে বিশেষ ধরনের দত্তক গ্রহণ সংস্হার সঙ্গে যুক্ত হয়, তা নিশ্চিত করার নির্দেশ দিয়েছে। একমাসের মধ্যে এই কাজ করতে হবে এবং অনলাইন পোর্টাল ‘কেয়ারিংস’-এ এই সংযুক্তির প্রতিফলন থাকতে হবে। সমস্ত শিশু সেবা সংস্হার ক্ষেত্রেই এই নির্দেশ প্রযোজ্য হবে। এই নির্দেশ দ্রুত রূপায়ণের জন্য রাজ্য সরকার/ কেন্দ্রশাসিত অঞ্চলগুলিকে স্হানীয় সংবাদপত্রে এ বিষয়ে বিজ্ঞাপন দিয়ে সংশ্লিষ্ট সকল পক্ষকে জানাতে হবে। এই নির্দেশ লঙ্ঘন করলে, সংশ্লিষ্ট সংস্হাগুলির বিরুদ্ধে ব্যবস্হা নেওয়া হতে পারে।
রাজ্য সরকার/ কেন্দ্রশাসিত অঞ্চলের প্রশাসনকে মিশনারীজ অফ চ্যারিটি পরিচালিত সমস্ত হোম পরিদর্শনের জন্য নির্দেশ জারি করতে বলা হয়েছে। এছাড়া বেআইনি কাজের সঙ্গে যুক্ত থাকার সম্ভাবনা রয়েছে, এরকম প্রতিষ্ঠান/ সংগঠনগুলিকে চিহ্নিত করার জন্য নির্দেশ দেওয়া হয়েছে। জুভেনাইল জাস্টিস আইনের ধারা অনুসারে নির্দিষ্ট সময়ের মধ্যে সমস্ত প্রতিষ্ঠানে পরিদর্শনের পরামর্শ দেওয়া হয়েছে।
এছাড়াও বেআইনি দত্তক প্রক্রিয়া নিয়ন্ত্রনের লক্ষ্যে রাজ্য সরকার/ কেন্দ্রশাসিত অঞ্চলগুলিকে মাতৃসদন ও হাসপাতালের ওপর কড়া নজরদারি চালাতে বলা হয়েছে। কারন এইসব জায়গা থেকেও বেআইনিভাবে শিশু পাচারের সম্ভাবনা থাকতে পারে। জুলাই মাসের ৩১ তারিখের মধ্যে এবিষয়ে পরিস্হিতি সংক্রান্ত প্রতিবেদন পাঠানোর জন্য রাজ্য/ কেন্দ্রশাসিত অঞ্চলগুলিকে বলা হয়েছে।
আইনের ধারা অনুসারে, সমস্ত ধরনের সরকারী/ স্বেচ্ছাসেবী/ অসরকারী শিশুসেবা বা সুরক্ষাকেন্দ্রকে বাধ্যতামূলকভাবে নথীভুক্ত করতে হবে। এছাড়া, অনাথ বা পরিত্যক্ত শিশুদের পুনর্বাসনের জন্য প্রত্যেক জেলায় একটি বা তার বেশি সংখ্যায় বিশেষ দত্তক প্রদান সংস্হা বা এজেন্সিকে স্বীকৃতি প্রদানের ক্ষমতাও রাজ্য সরকারগুলিকে দেওয়া হয়েছে এই আইনে। আইনটি দেশের অভ্যন্তরে বা বাইরে দত্তক সংক্রান্ত কাজকে উৎসাহিত ও নিয়ন্ত্রণ করতে একটি কেন্দ্রীয় দত্তক সহায়ক কর্তৃপক্ষকে নোডাল এজেন্সি হিসাবে স্বীকৃতি দেওয়ার সংস্হান রয়েছে।
‘কেয়ারিংস’ নামে একটি অনলাইন পোর্টালের মাধ্যমে এই কর্তৃপক্ষ দত্তক সংক্রান্ত কাজকর্ম পরিচালনা করে থাকে।
২০১৮-র ১৬ই মার্চ পর্যন্ত প্রাপ্ত তথ্যে জানা গেছে দেশের ৩৬টি রাজ্য ও কেন্দ্রশাসিত অঞ্চলে ৭৮০০টি শিশু সহায়ক/ সেবাকেন্দ্র আইন অনুসারে নথীভুক্ত। এদের মধ্যে ২৩৫৩টি কোনো না কোনো দত্তক সংস্হার সঙ্গে সংযুক্ত হয়েছে।
CG/PB/NS/…
(Visitor Counter : 25
বিজ্ঞানওপ্রযুক্তিমন্ত্রক
ভারতের তৈরি কোভিড-১৯ প্রতিষেধক বিশ্বজুড়ে মহামারীর অবসান ঘটাতে সাহায্য করতে পারে- ডাঃ টি ভি ভেঙ্কটেশ্বরন
নয়াদিল্লী, ৫ জুলাই, ২০২০
ভারত বায়েটেক 'কোভ্যাকসিন' এবং জাইডাস ক্যাডিলার 'জাইকোভ-ডি' প্রতিষেধক তৈরি করেছে এই ঘোষণার সাথে সাথে কোভিড-১৯এর অন্ধকারময় মেঘের মধ্যে এক চিলতে রোদ্দুরের ঝলক দেখা গেছে। প্রতিষেধকগুলি মানবদেহে পরীক্ষা চালানোর জন্য ভারতের ড্রাগ কন্ট্রোল জেনারেল- সেন্ট্রাল ড্রাগস স্ট্যান্ডার্ড অর্গানাইজেশনের অনুমোদনের অপেক্ষায় রয়েছে। অনুমোদন পেলেই এই প্রতিষেধকগুলি মানব শরীরের ওপর পরীক্ষামূলকভাবে প্রয়োগ করা হবে। বিগত কয়েক বছরে ভারত বিশ্বের অন্যতম গুরুত্বপূর্ণ প্রতিষেধক উৎপাদন কেন্দ্র হিসেবে আত্মপ্রকাশ করেছে। ইউনিসেফকে প্রতিষেধক সরবরাহের ৬০ শতাংশ ভারতীয় প্রস্তুতকারকদের। করোনা ভাইরাসের প্রতিষেধক বিশ্বের যেকোন জায়গায় তৈরি করা যেতে পারে। তবে ভারতীয় প্রস্তুতকারকদের যুক্ত না করে প্রয়োজনীয় পরিমাণে উৎপাদন করা সম্ভব হবেনা।
প্রতিষেধকের দৌড়ে ১৪০টিরও বেশি সংস্থা প্রতিষেধক তৈরির বিভিন্ন পর্যায়ে রয়েছে। এরমধ্যে অন্যতম হল অক্সফোর্ডের জেনার ইন্সটিটিউট অফ ইউনিভার্সিটির এজেডডি১২২২ এবং ইংল্যান্ডের কেমব্রিজের সদর দপ্তরে অবস্থিত অ্যাসট্রাজেনেকা ব্রিটিশ সুইডিশ বহুজাতিক ওষুধ নির্মাতা সংস্থা এবং বায়োফার্মাসিউটিক্যাল সংস্থা। বিশ্বের অন্যান্য দেশের মতোই সমান্তরালভাবে ভারতীয় প্রতিষ্ঠানগুলিও দেশে প্রতিষেধক তৈরির জন্য গবেষণা ও উন্নয়নের কাজে যুক্ত রয়েছে। পুনের আইসিএমআর প্রতিষ্ঠান ন্যাশনাল ইন্সটিটিউট অফ ভাইরোলজি, হায়দ্রাবাদের সিএসআইআর-এর ইন্সটিটিউট সেন্টার ফর সেলুলার অ্যান্ড মলিকিউলার বায়ালজির মতো সংস্থাগুলি থেকে প্রাথমিকভাবে বৈজ্ঞানিক তথ্য আসার সঙ্গে সঙ্গে ৬টি ভারতীয় সংস্থা কোভিড-১৯এর প্রতিষেধক তৈরির কাজে যুক্ত হয়েছে। কোভ্যাকসিন এবং জাইকোভ-ডি এই দুটি প্রতিষেধক ছাড়াও বিশ্বব্যাপি ১৪০টি প্রতিষেধক প্রস্তুতকারী সংস্থার মধ্যে ১১টি সংস্থার প্রতিষেধক মানব শরীরে পরীক্ষার স্তরে প্রবেশ করেছে। ২০২১এর আগে এই প্রতিষেধকগুলির কোনোটিই ব্যাপকহারে ব্যবহারের জন্য প্রস্তুত হওয়ার কোনো সম্ভাবনা নেই।
রোগ প্রতিরোধ ব্যবস্থাপনায় মানব শরীরে প্রতিরোধকারী কোষ থেকে তৈরি হওয়া প্যাথোজেন এবং অ্যান্টিবডিগুলি অ্যান্টিজেনের সঙ্গে সামঞ্জস্য রেখে জোট বাঁধতে পারে। প্রতিটি প্যাথোজেনের নির্দিষ্ট অনুকাঠামো থাকে, যা অ্যান্টিজেন নামে পরিচিত। তার একটি নির্দিষ্ট রঙ এবং নকশাও থাকে। একবার জীবানু দ্বারা সংক্রামিত হয়ে গেলে মানুষের প্রতিরোধ ক্ষমতা অ্যান্টিজেনের সাথে মিশে অ্যান্টিবডিগুলির বিকাশ করে। আমাদের শরীরে রোগ প্রতিরোধকারী ব্যবস্থাপনায় ১০ হাজার অ্যান্টিবডি রয়েছে।
উত্তাপ বা থর্মাল ডিহাইডের দ্বারা একটি ভাইরাসকে সম্পূর্ণভাবে নিষ্ক্রিয় করা যেতে পারে। তখনই নিষ্ক্রিয় ভাইরাস আর অন্য কোথাও সংক্রমিত হতে পারে না, কারণ সেটি আর কার্যকর থাকে না। ভারত বায়োটেকের কোভ্যাকসিন কার্যকরী ভাইরাসের প্রতিষেধক হিসেবে কাজ করবে বলেও আশা প্রকাশ করা হয়েছে। ভাইরাসের স্পাইক প্রোটিনগুলি মানব শ্বাসযন্ত্রের সঙ্গে আবদ্ধ হয়। ১০ ঘন্টার মধ্যে এই ভাইরাসটি এক হাজারেরও বেশি সংখ্যা বৃদ্ধি করে ফেলে এবং দ্রুত সারা শরীরে ছড়িয়ে যায়। করোনা ভাইরাস সংক্রমিত কোন ব্যক্তিকে এই প্রতিষেধক দেওয়া হলে মানব শরীরে ক্ষতিকারক কোষগুলিকে নিষ্ক্রিয় করে ভাইরাস সংক্রমণকে আটকে দিতে পারে বলে মনে করা হচ্ছে।
(CG/SS/NS
প্রধানমন্ত্রীরদপ্তর
বিভিন্ন আন্তর্জাতিক সমস্যার সমাধানে বিশ্বস্ত অংশীদার হিসেবে ভারতের ক্রমবর্ধমান স্বীকৃতিতে প্রধানমন্ত্রীর সন্তোষ প্রকাশ
নতুনদিল্লি, ২৮শে জুলাই, ২০২৩
প্রধানমন্ত্রী শ্রী নরেন্দ্র মোদী বিভিন্ন আন্তর্জাতিক সমস্যার সমাধানে বিশ্বস্ত অংশীদার হিসেবে ভারতের ক্রমবর্ধমান স্বীকৃতির বিষয়ে সন্তোষ প্রকাশ করেছেন। কেন্দ্রীয় বৈদ্যুতিন ও প্রযুক্তি প্রতিমন্ত্রী শ্রী রাজীব চন্দ্রশেখরের এ সংক্রান্ত একটি নিবন্ধের উল্লেখ করে প্রধানমন্ত্রী এই অভিমত প্রকাশ করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছেঃ
“টিকা, বৈদ্যুতিন সামগ্রী এবং সেমিকন্ডাকটরের মতো বিভিন্ন আন্তর্জাতিক বিষয়ে উদ্ভূত সমস্যার সুস্থায়ী এবং সুরক্ষিত সমাধানের ক্ষেত্রে ভারতের বিশ্বস্ত অংশীদার হিসেবে স্বীকৃতি ক্রমেই বাড়ছে। এই বিষয়টি নিয়ে কেন্দ্রীয় প্রতিমন্ত্রী রাজীব চন্দ্রশেখর একটি নিবন্ধ লিখেছেন। ”
AC/CB/ SB
(
আইনওবিচারমন্ত্রক
মামলা মোকদ্দমা সম্পর্কিত জাতীয় নীতি
নয়াদিল্লি, ১৭ ডিসেম্বর, ২০২১
সরকারের নীতি ও পরিকল্পনাকে বিবেচনায় রেখে সমন্বয় ও সংগঠিত উপায়ে মামলা-মোকদ্দমার সংখ্যা কমাতে ও নিয়ন্ত্রণে রাখার লক্ষ্যে প্রয়োজনীয় নীতি-নির্দেশিকা প্রণয়ন করতে মামলা-মোকদ্দমা সম্পর্কিত নীতি গ্রহণের বিষয়ে চিন্তাভাবনা করা হচ্ছে।
রেল ও রাজস্ব দপ্তরের মতো একাধিক কেন্দ্রীয় মন্ত্রক ও দপ্তর আদালতে মামলার সংখ্যা কমাতে বিভিন্ন পদক্ষেপ নিয়েছে। রেল মন্ত্রক প্রতিটি স্তরে মামলাগুলির ওপর তীক্ষ্ণ নজরদারির নির্দেশ জারি করেছে। রেলের জোন ও উৎপাদন ইউনিটগুলিকে মামলার সংখ্যা কমাতে কার্যকর পদক্ষেপ গ্রহণে পরামর্শ দেওয়া হয়েছে। আদালতে মামলার বোঝা কমাতে, বিচারাধীন সমস্ত মামলার নিষ্পত্তির বিষয় দ্রুত চূড়ান্ত করতে এবং মামলা লড়ার ক্ষেত্রে ব্যয় হ্রাস করার লক্ষ্যে রেল মন্ত্রক এই সমস্ত পদক্ষেপ নিয়েছে। অন্যদিকে, কেন্দ্রীয় প্রত্যক্ষ কর পর্ষদ  এবং কেন্দ্রীয় পরোক্ষ কর ও সীমাশুল্ক দপ্তরের  পক্ষ থেকেও মামলা-মোকদ্দমার সংখ্যা কমাতে একগুচ্ছ নীতি-নির্দেশিকা জারি করেছে। প্রত্যক্ষ কর পর্ষদ তার আঞ্চলিক আধিকারিকদের নির্দিষ্ট সীমার তুলনায় কম কর আরোপ করে আয়কর অ্যাপিলেট ট্রাইব্যুনাল/হাইকোর্ট/সুপ্রিম কোর্টে পড়ে থাকা মামলাগুলি নিষ্পত্তি বা প্রত্যাহার করার নির্দেশ দিয়েছে। একইভাবে, পরোক্ষ কর ও সীমাশুল্ক দপ্তর হাইকোর্ট/কাস্টমস্ এক্সাইজ ও সার্ভিস ট্যাক্স অ্যাপিলেট ট্রাইব্যুনালে পড়ে থাকা মামলাগুলি প্রত্যাহারের নির্দেশ দিয়েছে। সেই সঙ্গে,আঞ্চলিক আধিকারিকদের নির্দেশ দিয়ে বলা হয়েছে, যেসব মামলায় দুটি পর্যায়ে আবেদন খারিজ হয়েছে, সেই সমস্ত ক্ষেত্রে নতুন করে আর মামলা দাখিল না করতে। তবে, যে সমস্ত বিষয়ে এখনও জটলতা রয়েছে বা পুনরায় মামলা করার যোগ্য সেই বিষয়গুলিকে মুখ্য আঞ্চলিক কমিশনারদের অনুমতি সাপেক্ষে তৃতীয়বার মামলা দাখিলের প্রস্তুতি নেওয়া যেতে পারে।
লোকসভায় আজ একথা জানিয়ে কেন্দ্রীয় আইন ও বিচার মন্ত্রী শ্রী কিরেণ রিজিজু বলেন, ইউনিয়ন অফ ইন্ডিয়ার মামলাগুলির ওপর নজরদারির জন্য ২০১৬’তে লিগাল ইনফরমেশন ম্যানেজমেন্ট অ্যান্ড ব্রিফিং সিস্টেম নামে একটি ওয়েব প্ল্যাটফর্ম চালু হয়েছে। এই ওয়েব প্ল্যাটফর্মে যে সমস্ত ঘাটতি ছিল, তা দূর করতে ২০১৯-এ প্ল্যাটফর্মের দ্বিতীয় সংস্করণ চালু হয়। বর্তমানে ৫৭টি কেন্দ্রীয় মন্ত্রক ও দপ্তরের সঙ্গে যুক্ত বিচারাধীন ও জমে থাকা মামলার সংখ্যা ৭ লক্ষ ৭৮ হাজার। কেবল দিল্লি হাইকোর্ট বাদে দেশের বাকি সমস্ত হাইকোর্টগুলিতে ঐ প্ল্যাটফর্মের নতুন সংস্করণ কার্যকর হয়েছে। এর ফলে, জমে থাকা মামলাগুলির ওপর নজরদারিতে সুবিধা হয়েছে। আন্তঃমন্ত্রক ও আন্তঃদপ্তর সম্পর্কিত বিবাদগুলির নিষ্পত্তিতে প্রাতিষ্ঠানিক ব্যবস্থা গড়ে তোলার জন্য অ্যাডমিনিস্ট্রেটিভ মেকানিজম ফর রেজোলিউশন অফ ডিসপুটস্ নামে একটি ব্যবস্থা ইতিমধ্যেই কার্যকর হয়েছে। কর সম্পর্কিত বিবাদ বাদে অন্যান্য যে কোনও মামলার নিষ্পত্তি এই ব্যবস্থার মাধ্যমে করার চেষ্টা হচ্ছে। এই ব্যবস্থা চালু হওয়ার ফলে একদিকে যেমন আদালতগুলিতে মামলার সংখ্যা হ্রাস পাচ্ছে, অন্যদিকে প্রচলিত আদালত ব্যবস্থার বাইরে বিবাদের নিষ্পত্তি ঘটানো সম্ভব হচ্ছে।
শ্রী রিজিজু আরও জানান, প্রচলিত আদালত ব্যবস্থার বাইরে যে কোনও বিবাদের দ্রুত নিষ্পত্তিতে মধ্যস্থতাকারী বিল, ২০২১ সংসদে পেশ করা হচ্ছে। আদালতে মামলা দায়ের করার আগেই মধ্যস্থতার বিনিময়ে সমাধানসূত্র খুঁজে বের করতেই এই বিল আনার সিদ্ধান্ত হয়েছে।
CG/BD/SB
(Visitor Counter : 586
প্রধানমন্ত্রীরদপ্তর
রোশ হাশানাহ-তে বিশ্বের ইহুদি জনগণকে শুভেচ্ছা প্রধানমন্ত্রীর
নতুনদিল্লি ১৫ ই সেপ্টেম্বর
প্রধানমন্ত্রী শ্রী নরেন্দ্র মোদী রোশ হাশনাহ উপলক্ষে ইজরায়েলের প্রধানমন্ত্রী বেঞ্জামিন নেতানিয়াহু, ইজরায়েলের বন্ধুভাবাপন্ন মানুষ এবং বিশ্বের ইহুদি জনগণকে আন্তরিক শুভেচ্ছা জানিয়েছেন।
এক্স বার্তায় প্রধানমন্ত্রী বলেছেন,
“শানা তোভা!আমার বন্ধু প্রধানমন্ত্রী @netanyahu, ইজরায়েলের বন্ধুভাবাপন্ন মানুষ এবং বিশ্বের ইহুদি সম্প্রদায়কে রাশ হাশানাহ-তে আন্তরিক শুভেচ্ছা। নতুন বছর সবার জীবনে সুস্বাস্থ্য, শান্তি এবং সমৃদ্ধি নিয়ে আসুক।”
(AC/SS/CS
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ কর্মসূচির আওতায় মোট টিকাদান ১৯১.১৫ কোটি ডোজ ছাড়িয়ে গেছে
১২-১৪ বছর বয়সসীমায় ৩ কোটি ১৫ লক্ষেরও বেশি প্রথম ডোজ টিকা দেওয়া হয়েছে
দেশে এখন চিকিৎসাধীন রোগীর সংখ্যা কমে হয়েছে ১৮ হাজার ০৯৬
গত ২৪ ঘণ্টায় করোনা আক্রান্ত হয়েছেন ২ হাজার ৮৫৮ জন
বর্তমানে আরোগ্যের হার ৯৮.৭৪ শতাংশ
সাপ্তাহিক সংক্রমণের হার ০.৬৬ শতাংশ
নতুন দিল্লি, ১৪ মে, ২০২২
আজ সকাল ৭টা পর্যন্ত পাওয়া অন্তর্বর্তী প্রতিবেদন অনুসারে দেশে কোভিড টিকাকরণ কর্মসূচির আওতায় মোট ১৯১.১৫ কোটিরও বেশি  ডোজ টিকা দেওয়া হয়েছে। এজন্য ২,৩৮,৯৬,৯২৫টি সেশন লেগেছে।
১২-১৪ বছর বয়সসীদের কোভিড টিকাকরণ শুরু হয়েছে ১৬ই মার্চ ২০২২ তারিখ থেকে। এপর্যন্ত এই বয়সীমায় ৩ কোটি ১৫ লক্ষেরও বেশি  প্রথম ডোজের টিকা দেওয়া হয়েছে। ১৮-৫৯ বছর বয়সীদের সতর্কতামূলক ডোজের টিকা দেওয়া শুরু হয়েছে ১০ই এপ্রিল, ২০২২ থেকে।
টিকাকরণের বিশদ বিবরণ নীচে দেওয়া হল -
মোট টিকার ডোজ
|
|
স্বাস্থ্যকর্মী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১,০৪,০৬,০৯১
১,০০,২৮,৮১৪
৫০,০৭,৬৫১
|
|
প্রথমসারির করোনা যোদ্ধা
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১,৮৪,১৭,৫১৫
১,৭৫,৬৩,৭৪৮
৮১,৩৩,৫৪৩
|
|
১২-১৪ বছর বয়সী
|
|
প্রথমডোজ
দ্বিতীয়ডোজ
|
|
৩,১৫,২৮,৬৭৩
১,১৭,৫৫,৬৬৮
|
|
১৫-১৮ বছর বয়সী
|
|
প্রথমডোজ
দ্বিতীয় ডোজ
|
|
৫,৮৯,২৭,০১৬
৪,৩৮,৩৯,১৭৪
|
|
১৮-৪৪ বছর বয়সী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
৫৫,৬৫,৩৮,১৬১
৪৮,৪২,৩২,২৮১
৩,৬৭,৮৭১
|
|
৪৫-৫৯ বছর বয়সী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
২০,৩১,২৯,৫৮৪
১৮,৯৫,১০,৩৯০
৯,৪৪,৩৪৯
|
|
ষাটোর্ধ্ব
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১২,৭০,০৬,২৭১
১১,৮১,১৮,১৯৯
১,৬১,৩৫,৩৭১
|
|
|
|
সতর্কতামূলক ডোজ
|
|
৩,০৫,,৮৮,,৭৮৫
|
|
মোট
|
|
|
|
১,৯১,১৫,৯০,৩৭০
দেশে চিকিৎসাধীন রোগীর সংখ্যা ১৮ হাজার ৯৬। মোট আক্রান্তের ০.০৪ শতাংশ উপসর্গযুক্ত।
দেশে বর্তমানে আরোগ্যের হার ৯৮.৭৪ শতাংশ।
২৪ ঘণ্টায় করোনা থেকে সুস্থ হয়ে উঠেছেন ৩ হাজার ৩৫৫ জন। এই নিয়ে এপর্যন্ত মোট ৪,২৫,৭৬,৮১৫ জন করোনা থেকে সুস্থ হয়ে উঠলেন।
২৪ ঘন্টায় নতুন করে করোনা আক্রান্ত হয়েছেন ২ হাজার ৮৫৮ জন।
২৪ ঘণ্টায় ৪ লক্ষ ৮৬ হাজার ৯৬৩টি নমুনা পরীক্ষা করা হয়েছে। এই নিয়ে এপর্যন্ত মোট ৮৪.৩৪ কোটিরও বেশি  নমুনা পরীক্ষা করা হয়েছে।
দেশে বর্তমানে সাপ্তাহিক সংক্রমণের হার ০.৬৬ শতাংশ, দৈনিক সংক্রমণের হার ০.৫৯ শতাংশ।
CG/SD/SKD/
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ৭ই অক্টোবর, ২০২১
দেশজুড়ে টিকাকরণ অভিযানে এ পর্যন্ত ৯২ কোটি ৬৩ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ২২,৪৩১ জন ।
মোট সংক্রমিতের ১%র কম, মাত্র ০.৭২% এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ২লক্ষ ৪৪হাজার ১শো ৯৮জন।
বর্তমানে কোভিড মুক্ত হওয়ার হার ৯৭.৯৫%।
গত চব্বিশ ঘন্টায় আরোগ্য লাভ করেছেন ২৪হাজার ৬শো ২জন।
সারা দেশে এ পর্যন্ত মোট সুস্থ হয়েছেন ৩ কোটি ৩২ লক্ষ ২শো৫৮ জন।
সাপ্তাহিক সংক্রমিতের হার ১০৪ দিন ধরে ৩ শতাংশের নিচে রয়েছে, বর্তমানে ১.৬৮%।
দৈনিক সংক্রমিতের হার গত ৩৮ দিন ধরে ৩ শতাংশের কম, আজ এই হার ১.৫৭%।
মোট নমুনা পরীক্ষা হয়েছে ৫৭কোটি ৮৬লক্ষ।
CG/CB/NS
(Visitor Counter : 104
প্রধানমন্ত্রীরদপ্তর
ফরাসি রাষ্ট্রপতির কূটনৈতিক উপদেষ্টা ইমানুয়েল বন প্রধানমন্ত্রীর সঙ্গে সাক্ষাৎ করলেন
নয়াদিল্লি, ৫ জানুয়ারি, ২০২৩
ফরাসি রাষ্ট্রপতি মাননীয় শ্রী ইমানুয়েল ম্যাক্রঁ-র কূটনৈতিক উপদেষ্টা শ্রী ইমানুয়েল বন আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন। প্রধানমন্ত্রী প্রতিরক্ষা, নিরাপত্তা এবং ভারত-প্রশান্ত মহাসাগরীয় এলাকায় কৌশলগত অংশীদারিত্ব সহ বিভিন্ন বিষয় নিয়ে ভারত-ফ্রান্স ঘনিষ্ঠ সহযোগিতার ওপর আলোকপাত করেন। ভারতের জি-২০ সভাপতিত্বের ক্ষেত্রে ফ্রান্সের সমর্থনকে প্রধানমন্ত্রী স্বাগত জানিয়েছেন।
শ্রী বন প্রধানমন্ত্রী শ্রী নরেন্দ্র মোদীকে রাষ্ট্রপতি শ্রী ইমানুয়েল ম্যাক্রঁ-র পক্ষ থেকে বন্ধুত্বের বার্তা জানান এবং জাতীয় নিরাপত্তা উপদেষ্টা শ্রী অজিত দোভালের সঙ্গে আজ তাঁর কৌশলগত বিষয়ে বার্তালাপের বিষয়ে প্রধানমন্ত্রীকে অবগত করেন।
শক্তি, সংস্কৃতি সহ দ্বিপাক্ষিক সহযোগিতার বিভিন্ন বিষয় নিয়েও তাঁদের মধ্যে আলোচনা হয়।
বালি-তে সম্প্রতি রাষ্ট্রপতি ম্যাক্রঁ-র সঙ্গে তাঁর সাক্ষাতের কথা প্রধানমন্ত্রী তাঁকে জানান এবং রাষ্ট্রপতি ম্যাক্রঁ-কে ভারত সফরের আমন্ত্রণও তিনি জানান। শ্রী বন বলেন, রাষ্ট্রপতি ম্যাক্রঁ যত শীঘ্র সম্ভব ভারত সফরের জন্য অধীর আগ্রহে অপেক্ষা করছেন।
PG/AB/DM
(
প্রধানমন্ত্রীরদপ্তর
সৌরাষ্ট্র তামিল সঙ্গমম-এ অংশগ্রহণকারীদের শুভেচ্ছা প্রধানমন্ত্রীর
নয়াদিল্লি, ১৭ এপ্রিল, ২০২৩
প্রধানমন্ত্রী শ্রী নরেন্দ্র মোদী সৌরাষ্ট্র তামিল সঙ্গমম-এ অংশগ্রহণকারীদের শুভেচ্ছা জানিয়েছেন।
সৌরাষ্ট্র তামিল সঙ্গমম-এর এক ট্যুইট ভাগ করে নিয়ে প্রধানমন্ত্রী ট্যুইট করে বলেছেন :
“বৈশিষ্ট্যসম্পন্ন সৌরাষ্ট্র তামিল সঙ্গমম-এর সূচনায় সকল অংশগ্রহণকারীদের আমার আন্তরিক শুভেচ্ছা জানাই। গুজরাটের সৌরাষ্ট্র এলাকা এবং তামিলনাড়ুর মধ্যে বন্ধন অতি সুপ্রাচীন এবং সুদৃঢ়। সঙ্গমম সাংস্কৃতিক যোগসূত্র এবং ‘এক ভারত শ্রেষ্ঠ ভারত’-এর ভাবধারাকে উজ্জীবিত করুক।”
PG/AB/DM
(
প্রধানমন্ত্রীরদপ্তর
মরিশাসের প্রধানমন্ত্রী সঙ্গে প্রধানমন্ত্রীর বৈঠক
নয়াদিল্লি, ৩১ মে,, ২০১৯
বৃহস্পতিবার প্রধানমন্ত্রী শ্রী নরেন্দ্র মোদী এবং তাঁর মন্ত্রিসভার অন্যান্য সদস্যদের শপথ গ্রহণ অনুষ্ঠানে মরিশাসের প্রধানমন্ত্রী শ্রী প্রবীন্দ জগন্নাথ উপস্হিত ছিলেন। আজ শ্রী জগন্নাথের সঙ্গে দ্বিপাক্ষিক বৈঠকে বসেন প্রধানমন্ত্রী। অভূতপূর্ব জনাদেশে পুনরায় নির্বাচিত হওয়ায় শ্রী মোদীকে অভিনন্দন জানান শ্রী জগন্নাথ। বিনিময়ে প্রধানমন্ত্রী মরিশাসের প্রধানমন্ত্রীকে ধন্যবাদ জানিয়ে আগামীতে দু’দেশের মধ্যে দ্বিপাক্ষিক সম্পর্ক দৃঢ় করার ইচ্ছা প্রকাশ করেন। ভারত মহাসাগর অঞ্চলে এই দুটি দেশে একই রকম নিরাপত্তা এবং বিকাশ ত্বরান্বিত করার ব্যাপারে দু’দেশই একমত হয়।
SSS/NS
(Visitor Counter : 106
সহযোগ মন্ত্রক
সমবায়গুলির পুনরুজ্জীবন
নতুন দিল্লি, ০৯ ফেব্রুয়ারি, ২০২২
দেশে সমবায়ের একটি ঐতিহ্যশালী পরিবেশ রয়েছে। ভারতে দু’ধরণের সমবায় রয়েছে – রাজ্যস্তরে সমবায় সমিতি এবং একাধিক রাজ্যে বিস্তৃত সমবায় সমিতি। যেসব সমবায়গুলি একটি রাজ্যে সক্রিয় সেগুলি সংশ্লিষ্ট রাজ্য সরকারের নির্দিষ্ট আইন অনুযায়ী পরিচালিত হয়। যেসব সমবায় একাধিক রাজ্যে সক্রিয়, সেই সব সমবায়গুলি ২০০২ সালের মাল্টিস্টেট কো-অপারেটিভ সোসাইটিজ অ্যাক্টের ৩৯ নম্বর ধারা অনুযায়ী পরিচালিত হয়। তবে, দেশজুড়ে সমবায় আন্দোলনকে আরও শক্তিশালী করে তোলার জন্য সরকার পৃথক সমবায় মন্ত্রক গঠন করেছে। এই মন্ত্রকের অধীনে সম্পূর্ণ আলাদা প্রশাসন ও আইনি ব্যবস্থা গড়ে তোলা হয়েছে।
২০১৮ সালের ন্যাশনাল কো-অপারেটিভ ইউনিয়ন অফ ইন্ডিয়ার পরিসংখ্যান অনুযায়ী দেশে ৮ লক্ষ ৫৪ হাজার সমবায় সমিতি রয়েছে। এদের মধ্যে কিছু কিছু সমিতিতে যথাযথ প্রশাসন বা নেতৃত্বদানের সমস্যা আছে। কোনো কোনো সমবায় সমিতিতে পেশাদারিত্বের অভাব রয়েছে, কোনোটির আবার প্রযুক্তি ব্যবহারে পিছিয়ে রয়েছে।
জাতীয় স্তরে নতুন সমবায় নীতির জন্য খসড়া তৈরি করা হচ্ছে। এর মধ্য দিয়ে তৃণমূল স্তরে জনমুখী সমবায় আন্দোলন গড়ে তোলা সম্ভব হবে। মেক ইন ইন্ডিয়া কর্মসূচির বাস্তবায়নের জন্য সমবায় ভিত্তিক অর্থনীতির মডেল তৈরি করার জন্য বিশেষ গুরুত্ব দেওয়া হয়েছে। কেন্দ্র এই খসড়া তৈরির কাজে সংশ্লিষ্ট সব পক্ষের কাছ থেকে পরামর্শ চেয়েছে।
সমবায় ব্যবস্থাকে আরও স্বচ্ছ ও দক্ষ করে তোলার জন্য মন্ত্রক সংশ্লিষ্ট সব পক্ষের সঙ্গে আলোচনা শুরু করেছে। ইতিমধ্যে ৬৩ হাজার সক্রিয় প্রাইমারি এগরিকালচার ক্রেডিট সোসাইটির ডিজিটালাইজেশন প্রক্রিয়া শুরু হয়েছে। এর মধ্য দিয়ে জাতীয় স্তরে একটি তথ্য ভাণ্ডার গড়ে তোলা হবে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন সমবায় মন্ত্রী শ্রী অমিত শাহ।
CG/CB/SKD/
(Visitor Counter : 115
সড়কপরিবহণওমহাসড়কমন্ত্রক
আজাদি কা অমৃত মহোৎসব উদযাপনের অঙ্গ হিসাবে এনএইচএআই – এর কলকাতায় আঞ্চলিক সম্মেলন
নয়াদিল্লি, ১৭ মে, ২০২২
 কলকাতায় সংস্থার আধিকারিকদের দু’দিনের আঞ্চলিক সম্মেলনের আয়োজন করেছে। সংস্থার চেয়ারপার্সন শ্রীমতী অলকা উপাধ্যায় আজ এর উদ্বোধন করেন। এই প্রথম পশ্চিমবঙ্গ, ঝাড়খন্ড, ওডিশা ও আসামের আধিকারিকরা একটি মঞ্চে বিভিন্ন অভিজ্ঞতা নিজেদের মধ্যে ভাগ করে নিয়েছেন এবং তাঁরা যেসব চ্যালেঞ্জের সম্মুখীন হন, তা নিয়ে আলোচনা করেছেন।
সম্মেলনে বিভিন্ন প্রকল্পের পর্যালোচনার পাশাপাশি, এনএইচএআই – এর আঞ্চলিক আধিকারিকরা এবং বিভিন্ন প্রকল্পের নির্দেশকরা সংস্থার চেয়ারপার্সনের সঙ্গে খোলামেলা আলোচনা করেন। সম্মেলনে সেতু নির্মাণের ক্ষেত্রে সর্বোত্তম কলাকৌশল শীর্ষক একটি আলোচনা অনুষ্ঠিত হয়েছে।
দেশের নানা প্রান্তে আজাদি কা অমৃত মহোৎসব উদযাপনের অঙ্গ হিসাবে বিভিন্ন অঞ্চলের গৌরবময় ইতিহাস, সংস্কৃতি ও সাফল্যের কথা তুলে ধরা হচ্ছে। এনএইচএআই ২০২১-২২ অর্থবর্ষে প্রতিটি ক্ষেত্রে যথেষ্ট সাফল্য অর্জন করেছে। দেশ জুড়ে এই সময়কালে ৬ হাজার ৩০৬ কিলোমিটার সড়ক নির্মাণের দায়িত্ব দেওয়া হয়েছে। এর মধ্যে ৪ হাজার ৩২৫ কিলোমিটার সড়ক নির্মাণের কাজ শেষ হয়েছে। ২০২১-২২ অর্থবর্ষে জাতীয় সড়ক পরিকাঠামোর উন্নয়নে ১,৬৮,৭৭০ কোটি টাকা ব্যয় করা হয়েছে, যা সর্বোচ্চ।
এনএইচএআই – এর ভারতমালা পরিযোজনার অঙ্গ হিসাবে এ পর্যন্ত ৩৪,৮০০ কিলোমিটার জাতীয় সড়ক নির্মাণের কাজ শেষ হয়েছে। এর জন্য ব্যয় হয়েছে ৫ লক্ষ ৩৫ হাজার কোটি টাকা। ৮ হাজার ৪০০ কিলোমিটার দীর্ঘ ২২টি গ্রিনফিল্ড এক্সপ্রেসওয়ে এবং অ্যাক্সেস কন্ট্রোলড্ করিডর-ও নির্মিত হয়েছে। এই কাজে ব্যয় হয়েছে ৩ লক্ষ ৬০ হাজার কোটি টাকা।
জাতীয় সড়কের উন্নয়ন ছাড়াও ‘পিএম গতি শক্তি’র মাধ্যমে বহুস্তরীয় যোগাযোগ ব্যবস্থা গড়ে তোলা হচ্ছে। এছাড়াও, দেশের বিভিন্ন প্রান্তে ৩৫টি মাল্টিমডেল লজিস্টিক পার্ক গড়ে তোলা হবে। এই কাজ এনএইচএআই – এর অধীনস্ত ন্যাশনাল হাইওয়েজ লজিস্টিকস্ ম্যানেজমেন্ট লিমিটেড-কে বাস্তবায়নের দায়িত্ব দেওয়া হয়েছে।
ন্যাশনাল রোপওয়েজ ডেভেলপমেন্ট প্রোগ্রামের আওতায় পর্বতমালা প্রকল্পে হিমাচল প্রদেশ, উত্তরাখন্ড, জম্মু-কাশ্মীর ও উত্তর-পূর্বাঞ্চলের পার্বত্য অঞ্চলগুলিতে যোগাযোগ ব্যবস্থার মানোন্নয়ন ঘটানো হচ্ছে। পরিবহণ ছাড়াও, পর্যটন ক্ষেত্রে বিকাশই এর মূল লক্ষ্য।
পশ্চিমবঙ্গে এনএইচএআই এ পর্যন্ত ১ হাজার ২০১ কিলোমিটার সড়ক নির্মাণ করেছে। বর্তমানে ৩৫৬ কিলোমিটার সড়ক নির্মাণের কাজ চলছে। এই কাজে ১৩,৫৭০ কোটি টাকা ব্যয় করা হবে। ২০২২-২৩ অর্থবর্ষে পশ্চিমবঙ্গে ২৫ হাজার কোটি টাকা ব্যয়ে ২৭০ কিলোমিটার সড়ক নির্মাণ করা হবে। এর ফলে, রাজ্যে যোগাযোগ ব্যবস্থার মানোন্নয়নের পাশাপাশি, অর্থনীতিরও বিকাশ হবে।
এনএইচএআই শুধুমাত্র আন্তর্জাতিক মানের জাতীয় সড়কই নির্মাণ করে না, জাতীয় সড়ককে দুর্ঘটনা মুক্ত করার জন্য বিভিন্ন উদ্যোগ নিয়ে থাকে। পশ্চিমবঙ্গের ২ নম্বর জাতীয় সড়কে বরাকর থেকে পানাগড়ের মধ্যে প্রাণহানি যাতে না ঘটে তার জন্য বিশেষ উদ্যোগ নেওয়া হয়েছে। পশ্চিমবঙ্গ পুলিশের সঙ্গে ৪৫৯টি এ ধরনের দুর্ঘটনা-প্রবণ অঞ্চলকে চিহ্নিত করা হয়েছে। এর মধ্যে ৩০১টি জায়গায় পথ নিরাপত্তার জন্য দীর্ঘমেয়াদী বিভিন্ন উদ্যোগ বাস্তবায়িত হয়েছে। ১৪৬টি দুর্ঘটনা-প্রবণ অঞ্চলে বিভিন্ন সংস্কারমূলক উদ্যোগ নেওয়া হয়েছে।
জাতীয় মহাসড়ক পরিকাঠামোর মানোন্নয়নে এনএইচএআই অঙ্গীকারবদ্ধ। জাতীয় সড়কে নিরাপদে বাধাহীনভাবে চলাচলের জন্য এই সংস্থা নানা উদ্যোগ গ্রহণ করে।
CG/SB/CB/SB
প্রধানমন্ত্রীরদপ্তর
শহীদ দিবসে আসাম আন্দোলনের শহীদদের প্রতি প্রধানমন্ত্রীর শ্রদ্ধার্ঘ্য
নতুনদিল্লী, ১০ই ডিসেম্বর, ২০২০
প্রধানমন্ত্রী শ্রী নরেন্দ্র মোদী, শহীদ দিবস উপলক্ষ্যে আসাম আন্দোলনের শহীদদের প্রতি শ্রদ্ধা নিবেদন করেছে।
এক ট্যুইট বার্তায় শ্রী মোদী বলেছেন, “শহীদ দিবসে, আমরা আসাম আন্দোলনের মহান শহীদদের শ্রদ্ধা জানাচ্ছি। আসামের প্রগতি এবং রাজ্যের নাগরিকদের ক্ষমতায়নের প্রতি তাঁদের আগ্রহ আমাদের সকলকে অনুপ্রাণিত করে।”
বিজ্ঞানওপ্রযুক্তিমন্ত্রক
সিএসআইআর-সিএমইআরআই-এর পক্ষ থেকে গান্ধী জয়ন্তী উদযাপন
কলকাতা, ২ অক্টোবর, ২০২০
গান্ধীজি সর্বদাই স্বচ্ছতার প্রতি জোরালো সওয়াল করেছিলেন। সিএসআইআর-সিএমইআরআই প্রতিষ্ঠানও কর্মক্ষেত্র এবং আবাসনগুলিতে পরিষ্কার-পরিচ্ছন্নতা বজায় রাখতে গান্ধীজির দেখানো পথ অনুসরণ করে চলছে। আজ গান্ধী জয়ন্তী উদযাপন উপলক্ষে একথা বলেন দুর্গাপুরের সিএসআইআর-সিএমইআরআই প্রতিষ্ঠানের অধিকর্তা অধ্যাপক  হরিশ হিরানি। তিনি আরও বলেন, এই প্রতিষ্ঠানটি পুর এলাকার কঠিন ও তরল বর্জ্য পদার্থ পরিচালনার ক্ষেত্রে প্রযুক্তির ওপর সর্বদাই অগ্রাধিকার দিয়ে এসেছে যাতে বায়ুর গুণমান ও জলের দূষণ নিয়ন্ত্রণে রাখা যায়। প্রকৃতপক্ষে গান্ধীজি কঠিন ও তরল বর্জ্য পদার্থের সুসংবদ্ধ প্রক্রিয়াকরণে যে আদর্শ গ্রহণ করেছিলেন, তাকেই সংস্থাটি আত্মস্থ করে এগিয়ে চলেছে। সংস্থার নর্দমা পরিষ্কারের ক্ষেত্রে যন্ত্রচালিত ব্যবস্থা শহর এলাকার নর্দমাগুলির পরিষ্কার-পরিচ্ছন্নতা বজায় রাখতে প্রযুক্তিগত বিভিন্ন পদ্ধতি অবলম্বন করে চলেছে। এই লক্ষ্যে সিএমইআরআই প্রতিষ্ঠানের কর্মী আবাসনে নর্দমা পরিষ্কার-পরিচ্ছন্ন রাখার ক্ষেত্রে প্রয়োজনীয় প্রযুক্তি সংক্রান্ত পরিকাঠামো গড়ে তোলা হয়েছে। এছাড়াও, কর্মী আবাসনে সোলার ট্রি বা কৃত্রিম বৃক্ষ বানিয়ে সেখানে সৌরবিদ্যুৎ উৎপাদনের প্যানেল বসানোর যে অভিনব প্রয়াস গ্রহণ করা হয়েছে তার ফলে প্রতি বছর নির্গত কয়েক হাজার টন কার্বন ডাই-অক্সাইডের বাতাসে সংমিশ্রণ রোধ করা সম্ভব হয়েছে। সংস্থার উদ্ভাবিত সোলার ট্রি মডিউল বা পদ্ধতিটি যে কোনও ইলেক্ট্রিক স্তম্ভের ওপর বসানো সম্ভব এবং এ থেকে সৌরবিদ্যুৎ উৎপাদন করে তা সঞ্চয় করা যেতে পারে। সংস্থার উদ্ভাবিত বিভিন্ন প্রযুক্তি যেমন বর্জ্য জল পরিশোধন, বায়ু শুদ্ধিকরণ এবং বাড়িতেই ব্যবহারের উপযোগী কৃষিজ যন্ত্রসামগ্রীগুলির গ্রামাঞ্চলে সঠিক সদ্ব্যবহারের ব্যাপক সম্ভাবনা রয়েছে বলেও ডঃ হিরানি জানান।
এই উপলক্ষে ডঃ হিরানি সিএমইআরআই আবাসন কমপ্লেক্সে একটি স্বয়ংক্রিয় প্রবেশ ও প্রস্থান পরিচালনা উপযোগী ব্যবস্থার সূচনা করেন। এই ব্যবস্থার সূচনা করার পর তিনি বলেন, অভিনব এই পদ্ধতিকে কাজে লাগিয়ে প্রবেশ দ্বারা থাকা নিরাপত্তা রক্ষীরা অতিরিক্ত সুবিধা পাবেন। সেইসঙ্গে, নিরাপত্তার কাজে যুক্ত কর্মীদের মধ্যে পারস্পরিক স্বাস্থ্যবিধি মেনে চলাও সম্ভব হবে। এই ব্যবস্থা কায়িক পরিশ্রম অনেকখানি দূর করবে এবং প্রয়োজন ভিত্তিতে জরুরি অবস্থার সময় কায়িক শ্রম কাজে লাগিয়ে প্রবেশ দ্বারের গেট বন্ধ বা খোলা যাবে।
গান্ধী জয়ন্তী উদযাপন উপলক্ষে চারাগাছ রোপনের সময় ডঃ হিরানি সারা বছর ধরে চারাগাছ রোপন ও তার সংরক্ষণে সকলকে অংশগ্রহণের আহ্বান জানান। তিনি বলেন, আজকের ছোট ছোট এই পদক্ষেপগুলি আগামীদিনে এক সুস্থায়ী বাস্তুতন্ত্র গড়ে তুলতে এবং কার্বন নিঃসরণের পরিমাণ হ্রাস করতে সাহায্য করবে ও আগামী প্রজন্মের জন্য এক উজ্জ্বল ভবিষ্যৎ গড়ে তুলবে।
CG/BD/DM
(Visitor Counter : 88